title: Решение 2010/168/ОВППС на Съвета от 22 март 2010 година за назначаване на специален представител на Европейския съюз в Афганистан

text:
               23.3.2010

               BG

               Официален вестник на Европейския съюз

               L 75/22

         РЕШЕНИЕ 2010/168/ОВППС НА СЪВЕТА
   от 22 март 2010 година
   за назначаване на специален представител на Европейския съюз в Афганистан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 24 юли 2008 г. Съветът прие Съвместно действие 2008/612/ОВППС (1) относно назначаването на специален представител на Европейския съюз (СПЕС) в Афганистан.

               (2)

               Г-н Vygaudas USACKAS следва да бъде назначен за СПЕС в Афганистан от 1 април 2010 г. до 31 август 2010 г. Мандатът на СПЕС обаче може да бъде прекратен по-рано, ако Съветът вземе решение за това по препоръка на върховния представител на Съюза по въпросите на външните работи и политиката на сигурност (ВП) след влизането в сила на решението за създаване на Европейската служба за външна дейност.

               (3)

               СПЕС в Афганистан ще изпълнява мандата си в контекста на ситуация, която може да се влоши и да навреди на постигането на целите на общата външна политика и политика на сигурност, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Назначаване
   Г-н Vygaudas USACKAS се назначава за специален представител на Европейския съюз (СПЕС) в Афганистан от 1 април 2010 г. до 31 август 2010 г. Мандатът на СПЕС може да бъде прекратен по-рано, ако Съветът вземе решение за това по препоръка на ВП след влизането в сила на решението за създаване на Европейската служба за външна дейност.
   Член 2
   Цели на политиката
   СПЕС представлява Европейския съюз (наричан по-нататък „ЕС“ или „Съюзът“) и подпомага постигането на целите на политиката на ЕС в Афганистан в тясна координация с представителите на държавите-членки на ЕС в Афганистан. По-специално СПЕС:

               а)

               допринася за изпълнението на съвместната декларация ЕС—Афганистан и ръководи изпълнението на плана за действие на ЕС относно Афганистан и Пакистан, доколкото този план се отнася до Афганистан, като работи заедно с представителите на държавите-членки на ЕС в Афганистан;

               б)

               подкрепя решаващата роля, която Организацията на обединените нации (ООН) има в Афганистан, като се стреми по-специално да допринася за по-добрата координация на международната помощ, като насърчава прилагането на комюникето от Лондонската конференция, на Споразумението за Афганистан, както и на съответните резолюции на ООН.

         Член 3
   Мандат
   За да изпълни мандата си, в тясно сътрудничество с представителите на държавите-членки на ЕС в Афганистан, СПЕС:

               а)

               изразява становищата на Съюза относно политическия процес и събитията в Афганистан;

               б)

               поддържа тесни контакти със съответните афганистански институции и подкрепя тяхното развитие, по-специално правителството и парламента, както и органите на местната власт. Следва да се поддържа контакт и с други афганистански политически групи и участници в процесите в Афганистан;

               в)

               поддържа тесни контакти със съответните международни и регионални заинтересовани страни в Афганистан, особено със специалния представител на генералния секретар на ООН и висшия граждански представител на Организацията на Северноатлантическия договор (НАТО), както и с други ключови партньори и организации;

               г)

               дава съвети относно постигнатия напредък в изпълнение на целите на съвместната декларация ЕС—Афганистан, плана за действие на ЕС за Афганистан и Пакистан, доколкото се отнася за Афганистан, Споразумението за Афганистан и комюникето от Лондонската конференция, по-специално в следните области:

                           —

                           развитие на капацитета на гражданските структури, особено на поднационално равнище,

                           —

                           добро управление и създаване на институции на правовата държава, по-специално на независима съдебна власт,

                           —

                           избирателни реформи,

                           —

                           реформи на сектора за сигурност, включително укрепване на съдебните институции, националната армия и полицията,

                           —

                           насърчаване на растежа, по-специално чрез селското стопанство и развитието на селските райони,

                           —

                           зачитане на международните задължения на Афганистан в областта на правата на човека, включително зачитане на правата на малцинствата и правата на жените и децата,

                           —

                           зачитане на демократичните принципи и върховенството на закона,

                           —

                           насърчаване на участието на жени в публичната администрация и гражданското общество,

                           —

                           зачитане на международните задължения на Афганистан, включително сътрудничеството в международната борба с тероризма, незаконния трафик на наркотици, трафика на хора и разпространението на оръжия за масово унищожение и свързаните с тях материали,

                           —

                           съдействие за предоставянето на хуманитарна помощ и добре организираното завръщане на бежанци и разселени лица, както и

                           —

                           засилване на ефективността на присъствието и дейностите на Съюза в Афганистан и принос за съставянето на редовните шестмесечни доклади относно изпълнението на плана за действие на ЕС, поискани от Съвета;

               д)

               участва активно в местните координационни форуми като например съвместния съвет за координация и наблюдение, като предоставя изчерпателна информация на държавите-членки, които не участват в тези форуми, относно взетите на тези равнища решения;

               е)

               дава съвети относно участието и позициите на Съюза във връзка с Афганистан на международни конференции и допринася за насърчаването на регионалното сътрудничество.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (КПС) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на мандата, без да се засягат правомощията на ВП.
   Член 5
   Финансиране
   1.   Референтната сума, предназначена за покриване на разходите, свързани с мандата на СПЕС, за периода от датата на влизане в сила на настоящото решение до 31 август 2010 г., е в размер на 2 500 000 EUR.
   2.   Разходите, финансирани с предвидената в параграф 1 сума, са допустими, считано от 1 април 2010 г. Управлението на разходите се извършва в съответствие с процедурите и правилата, приложими към общия бюджет на Съюза.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Сформиране и състав на екипа
   1.   В рамките на своя мандат и предоставените финансови средства СПЕС отговаря за формирането на екипа си. Екипът включва експерти по специфични въпроси на политиката в съответствие с изискванията на мандата. СПЕС своевременно предоставя на Съвета и Комисията актуална информация за състава на своя екип.
   2.   Държавите-членки и институциите на Съюза могат да предлагат командироването на персонал, който да работи със СПЕС. Заплащането на персонала, командирован от държава-членка или институция на Съюза към СПЕС, се поема от съответната държава-членка или институция на Съюза. Експертите, командировани от държавите-членки в генералния секретариат на Съвета, могат също да бъдат командировани към СПЕС. Договорно наетите членове на международния персонал трябва да са граждани на държава-членка.
   3.   Целият командирован персонал остава под административното ръководство на изпращащата държава-членка или институция на Съюза и изпълнява задълженията си и действа в интерес на изпълнението на мандата на СПЕС.
   Член 7
   Привилегии и имунитет на СПЕС и неговия персонал
   Привилегиите, имунитетът и допълнителните гаранции, необходими за изпълнението и безпрепятственото провеждане на мисията на СПЕС и членовете на неговия персонал, се договарят по целесъобразност с приемащата (ите) страна(и). За тази цел държавите-членки и Комисията предоставят цялото необходимо съдействие.
   Член 8
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (2), по-специално при работа с класифицирана информация на ЕС.
   Член 9
   Достъп до информация и логистична подкрепа
   1.   Държавите-членки, Комисията и генералният секретариат на Съвета гарантират достъпа на СПЕС до всяка информация от значение за него.
   2.   Делегациите на Съюза и/или държавите-членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза относно сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, съобразени с неговия мандат и положението от гледна точка на сигурността в географския регион, за който отговаря, за сигурността на целия персонал под негово пряко ръководство, по-специално чрез:

               а)

               разработване на съобразен със спецификата на мисията план за сигурност въз основа на насоки от генералния секретариат на Съвета, който включва специфични за мисията физически, организационни и процедурни мерки за сигурност, урежда управлението на безопасното придвижване на персонала до и в рамките на района на мисията, както и управление на инциденти, свързани със сигурността, и включва план на мисията за действие при извънредни обстоятелства и за евакуация;

               б)

               гарантиране, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантиране, че всички членове на неговия екип, които се разполагат извън Съюза, включително местно наетият персонал, са преминали подходящо обучение по въпросите на сигурността преди или при пристигането им в района на мисията, въз основа на определената от генералния секретариат на Съвета степен на риска за района на мисията;

               г)

               гарантиране, че всички одобрени препоръки, направени в резултат на извършените редовни оценки на сигурността, са изпълнени и представяне пред ВП, Съвета и Комисията на писмени доклади относно тяхното изпълнение, както и относно други въпроси, свързани със сигурността, в рамките на междинния доклад и доклада за изпълнението на мандата.

         Член 11
   Доклади
   СПЕС представя редовни устни и писмени доклади на ВП и КПС. При необходимост СПЕС докладва също пред работните групи на Съвета. Редовните писмени доклади се разпространяват чрез мрежата COREU. По препоръка на ВП или КПС СПЕС може да представя доклади пред Съвета по външни работи.
   Член 12
   Координация
   1.   СПЕС съдейства за цялостната координация на политиката в рамките на Съюза. Той спомага за осигуряването на съгласуваното използване на всички инструменти на Съюза на мястото на мисията за постигане на целите на политиката на Съюза. Действията на СПЕС се съгласуват с тези на Комисията, както и с действията на СПЕС за Централна Азия и с представителството на Съюза в Пакистан. СПЕС провежда редовни брифинги за мисиите на държавите-членки и делегациите на Съюза.
   2.   На място се поддържат тесни връзки с ръководителите на делегациите на Съюза и с ръководителите на мисии на държавите-членки. Те полагат всички възможни усилия, за да съдействат на СПЕС при изпълнението на неговия мандат. СПЕС предоставя политически насоки на местно равнище на ръководителя на полицейската мисия на ЕС в Афганистан (EUPOL АФГАНИСТАН). СПЕС и командващият гражданските операции се консултират взаимно според необходимостта. Освен това СПЕС осъществява връзка с други участници на международно и регионално ниво, представени на място.
   Член 13
   Преглед
   Изпълнението на настоящото решение и неговата съгласуваност с други действия на Съюза в региона подлежат на редовен преглед. В края на мандата СПЕС представя на ВП, Съвета и Комисията доклад за изпълнението на мандата.
   Член 14
   Влизане в сила
   Настоящото решение влиза в сила на датата на приемането му.
   Член 15
   Публикуване
   Настоящото решение се публикува в Официален вестник на Европейския съюз.

      Съставено в Брюксел на 22 март 2010 година.

            За Съвета

            Председател

         C. ASHTON

      (1)  ОВ L 197, 25.7.2008 г., стр. 60.

      (2)  ОВ L 101, 11.4.2001 г., стр. 1.


title: Решение № A1 от 12 юни 2009 година за установяване на процедура на диалог и помирение по отношение на валидността на документите, определянето на приложимото законодателство и предоставянето на обезщетения съгласно Регламент (ЕО) № 883/2004 на Европейския парламент и на Съвета (текст от значение за ЕИП и за Споразумението между ЕО и Швейцария)

text:
               24.4.2010

               BG

               Официален вестник на Европейския съюз

               C 106/1

         РЕШЕНИЕ № A1
   от 12 юни 2009 година
   за установяване на процедура на диалог и помирение по отношение на валидността на документите, определянето на приложимото законодателство и предоставянето на обезщетения съгласно Регламент (ЕО) № 883/2004 на Европейския парламент и на Съвета
   (текст от значение за ЕИП и за Споразумението между ЕО и Швейцария)
   2010/C 106/01
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси или въпроси, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета от 16 септември 2009 г. за установяване на процедурата за прилагане на Регламент (ЕО) № 883/2004 за координация на системите за социална сигурност (2),
   като взе предвид член 76, параграф 3, параграф 4, втора алинея и параграф 6 от Регламент (ЕО) № 883/2004 по отношение на задължението за сътрудничество, което компетентните органи и институции на държавите-членки имат, за да осигурят правилното прилагане на регламентите,
   като взе предвид член 5 от Регламент (ЕО) № 987/2009 по отношение на правната стойност на документите и подкрепящите доказателства, които показват положението на дадено лице,
   като взе предвид член 6 от Регламент (ЕО) № 987/2009 по отношение на временното прилагане на законодателството и предварителното предоставяне на обезщетения при различия в становищата на институциите на две или повече държави-членки относно определянето на приложимото законодателство,
   като взе предвид член 16 от Регламент (ЕО) № 987/2009 по отношение на установяването на процедура за прилагането на член 13 от Регламент (ЕО) № 883/2004,
   като взе предвид член 60 от Регламент (ЕО) № 987/2009 по отношение на установяването на процедура за прилагането на член 68 от Регламент (ЕО) № 883/2004,
   като има предвид, че:

               (1)

               Тясното и ефективно сътрудничество между органите и институциите на отделните държави-членки е един от ключовите фактори за ефикасното функциониране на правилата на Общността по отношение на координацията на националните системи за социална сигурност.

               (2)

               По смисъла на регламентите един от елементите на доброто сътрудничество е обменът на информация между органи, институции и лица, който се основава на принципите на обществени услуги, ефективност, активно подпомагане, бързо предоставяне и достъпност.

               (3)

               Незабавното предоставяне или обмен на цялата информация, необходима за установяването и определянето на правата и задълженията на съответното лице, е от интерес както за институциите и органите, така и за съответните лица.

               (4)

               Принципът за лоялно сътрудничество, заложен също в член 10 от Договора, налага освен това институциите да извършват правилна оценка на фактите, които са от значение за прилагането на регламентите. В случай на съмнение относно валидността на документ или правилността на подкрепящите доказателства или в случай на различие в становищата на държавите-членки относно определянето на приложимото законодателство или коя институция следва да предостави обезщетението, в интерес на лицата, обхванати от Регламент (ЕО) № 883/2004, е институциите или органите на съответните държави-членки да постигнат споразумение в приемлив срок.

               (5)

               В членове 5 и 6 от Регламент (ЕО) № 987/2009 се предвижда в тези случаи да се следва процедура на помирение.

               (6)

               Посочените разпоредби потвърждават и разширяват съдебната практика на Съда на Европейските общности по отношение на Регламент (ЕИО) № 1408/71 на Съвета (3), съгласно която е разработена стандартна процедура в случай на спорове между държави-членки относно валидността на удостоверенията при командироване, която бе консолидирана в предишното Решение № 181 на Административната комисия на Европейските общности относно социалната сигурност на работниците мигранти (4).

               (7)

               В членове 5 и 6 от Регламент (ЕО) № 987/2009 се предвижда възможността въпросът да бъде отнесен до Административната комисия, в случай че между съответните институции или органи е невъзможно да бъде постигнато споразумение.

               (8)

               В член 16 от Регламент (ЕО) № 987/2009 се предвижда посочената процедура да бъде следвана и в случай на различие в становищата на институциите или органите по отношение на прилагането на член 13 от Регламент (ЕО) № 883/2004.

               (9)

               В член 60 от Регламент (ЕО) № 987/2009 се прави сходна препратка към член 6 от посочения регламент в случай на различие в становищата по отношение на приложимото законодателство с приоритет в областта на семейните обезщетения.

               (10)

               Основата на посочените разпоредби е заложена в член 76, параграф 6 от Регламент (ЕО) № 883/2004, съгласно който в случай на трудности при тълкуването или прилагането на посочения регламент институцията на компетентната държава-членка или държавата по пребиваване се свързва с институциите на съответните държави-членки и може да отнесе въпроса до Административната комисия, ако не може да бъде намерено решение в приемлив срок.

               (11)

               Държавите-членки изтъкнаха необходимостта от установяване на стандартна процедура, която да бъде следвана преди възможността въпросът да бъде отнесен до Административната комисия, и от по-точно определяне на ролята на Административната комисия при помиряване на противоположните становища на институциите по отношение на приложимото законодателство.

               (12)

               Подобна процедура вече бе установена в няколко двустранни споразумения между държави-членки. Тези споразумения послужиха за образец на настоящото решение.

               (13)

               Препоръчва се комуникацията между лицата за контакт на институциите и органите да се осъществява по електронен път, за да се ускори процедурата.
               В съответствие с условията, предвидени в член 71, параграф 2 от Регламент (ЕО) № 883/2004,

         РЕШИ:
   1.   В настоящото решение се определят правилата за прилагането на процедура на диалог и помирение, която може да се използва в следните случаи:

               а)

               случаи, в които е налице съмнение за валидността на документ или правилността на подкрепящите доказателства, които показват положението на дадено лице за целите на прилагането на Регламент (ЕО) № 883/2004 или Регламент (ЕО) № 987/2009, или

               б)

               случаи, в които е налице различие в становищата на държавите-членки във връзка с определянето на приложимото законодателство.

         2.   Процедурата на диалог и помирение се следва преди възможността въпросът да бъде отнесен до Административната комисия.
   3.   Настоящото решение се прилага, без да се накърняват административните процедури, които трябва да се следват съгласно националното законодателство на съответната държава-членка.
   4.   В случай че въпросът е станал предмет на процедура на съдебно или административно обжалване съгласно националното законодателство на държавата-членка, в която се намира институцията, издала въпросния документ, процедурата на диалог и помирение трябва да бъде преустановена.
   5.   Институцията или органът, които изразяват съмнение относно валидността на документа, издаден от институция или орган на друга държава-членка, или които не са съгласни с (временното) определяне на приложимото законодателство, се наричат по-долу „институцията, подаваща искането“. Институцията на другата държава-членка се нарича по-долу „институцията, получаваща искането“.

      Първи етап на процедурата на диалог

               6.

               Ако настъпи някоя от ситуациите, описани в параграф 1, институцията, подаваща искането, се свързва с институцията, получаваща искането, и моли за необходимите разяснения относно нейното решение, и при целесъобразност — за оттегляне на съответния документ или обявяването му за невалиден, или за преразглеждане или анулиране на нейното решение.

               7.

               Институцията, подаваща искането, го подкрепя с доказателства, като посочва, че се прилага настоящото решение и привежда съответните подкрепящи доказателства, които обосновават подаването на искането. Тя посочва своето лице за контакт през първия етап от процедурата на диалог.

               8.

               Институцията, получаваща искането, незабавно потвърждава неговото получаване по електронен път или по факс, но не по-късно от 10 работни дни от постъпването на искането. Тя също посочва своето лице за контакт през първия етап от процедурата на диалог.

               9.

               Институцията, получаваща искането, информира институцията, подаваща искането, за резултата от своето разследване възможно най-бързо, но не по-късно от три месеца след получаване на искането.

               10.

               Ако първоначалното решение е потвърдено, анулирано и/или документът е оттеглен или е обявен за невалиден, институцията, получаваща искането, уведомява институцията, подаваща искането. Тя уведомява също така съответното лице и при необходимост, неговия работодател, за решението си и за процедурите за оспорване на това решение съгласно националното законодателство.

               11.

               Ако институцията, получаваща искането, не може да приключи разследването си в срок от три месеца поради сложността на случая или предвид факта, че проверката на някои данни изисква участието на друга институция, тя може да удължи срока за максимален период от три месеца. Институцията, получаваща искането, информира институцията, подаваща искането, за удължаването на срока възможно най-скоро, но не по-късно от една седмица преди изтичането на първия срок, като привежда основания за причините за закъснението и посочва индикативен срок, в който разследването ще бъде приключено.

               12.

               При изключителни обстоятелства съответните държави-членки могат да се споразумеят за изключение от сроковете, определени в параграфи 9 и 11, при условие че удължаването е обосновано и съразмерно предвид конкретните обстоятелства и е ограничено във времето.

      Втори етап на процедурата на диалог

               13.

               Ако институциите не могат да стигнат до споразумение през първия етап от процедурата на диалог или ако институцията, получаваща искането, не е била в състояние да приключи разследването си в срок от 6 месеца след получаването на искането, институциите уведомяват своите компетентни органи. Всяка институция изготвя протокол за дейността си.

               14.

               Компетентните органи на съответните държави-членки могат да решат да дадат начало на втория етап от процедурата на диалог или да отнесат въпроса направо до Административната комисия.

               15.

               Ако компетентните органи започнат втория етап от процедурата на диалог, всеки от тях назначава главно лице за контакт в срок от две седмици след като са били уведомени от институциите. Лицата за контакт не трябва непременно да притежават конкретни умения по съответния въпрос.

               16.

               Лицата за контакт полагат усилия за постигането на споразумение по въпроса в рамките на шест месеца от назначаването им. Всяко лице за контакт изготвя протокол за дейността си и уведомява институциите за резултата от втория етап на процедурата на диалог.

      Процедура на помирение

               17.

               Ако по време на процедурата на диалог не може да бъде постигнато споразумение, компетентните органи могат да отнесат въпроса до Административната комисия. Всеки компетентен орган изготвя меморандум за Административната комисия с основните спорни въпроси.

               18.

               Административната комисия се опитва да отстрани различията в становищата в срок от шест месеца от датата, на която въпросът е бил отнесен до нея. Тя може да реши да отнесе въпроса до Помирителния съвет, който може да бъде учреден съгласно правилника на Административната комисия.

      Заключителни разпоредби

               19.

               Всяка година държавите-членки докладват на Административната комисия данните за броя на споровете, при които е приложена процедурата, установена в настоящото решение, взелите участие държави-членки, основните въпроси, продължителността на процедурата и резултата от нея.

               20.

               Държавите-членки предоставят своя първи годишен доклад в срок от три месеца след първата година на прилагане на настоящото решение.

               21.

               В срок от три месеца след получаване на първите годишни доклади Административната комисия прави оценка на опита на държавите-членки, придобит при прилагането на настоящото решение, като взема под внимание докладите на държавите-членки. След първата година Административната комисия ще реши дали изготвянето на доклади ще продължи да се извършва на годишна база или не.

               22.

               Настоящото решение се публикува в Официален вестник на Европейския съюз. То се прилага от датата на влизане в сила на Регламент (ЕО) № 987/2009.

            Председател на Административната комисия

         Gabriela PIKOROVÁ

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.

      (3)  ОВ L 149, 5.7.1971 г., стр. 2.

      (4)  ОВ L 329, 14.12.2001 г., стр. 73.


title: Решение на Комисията от 9 август 2011 година за назначаване на членове на Комитета за лекарствени продукти сираци  Текст от значение за ЕИП

text:
               10.8.2011

               BG

               Официален вестник на Европейския съюз

               C 234/4

         РЕШЕНИЕ НА КОМИСИЯТА
   от 9 август 2011 година
   за назначаване на членове на Комитета за лекарствени продукти сираци
   (текст от значение за ЕИП)
   2011/C 234/06
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 141/2000 на Европейския парламент и на Съвета от 16 декември 1999 г. за лекарствата сираци (1), и по-специално член 4, параграф 3 от него,
   като взе предвид препоръката на Европейската агенция по лекарствата от 25 май 2011 г.,
   като има предвид, че:

               (1)

               През юли 2011 г. изтече срокът на правомощията на двама от членовете на Комитета за лекарствени продукти сираци, които бяха назначени от Комисията по препоръка на Европейската агенция по лекарствата.

               (2)

               Европейската агенция по лекарствата препоръчва тези лица да бъдат назначени отново.

               (3)

               Членовете на Комитета се назначават за срок от три години, който започва да тече на 1 септември 2011 г.,

         ПРИЕ НАСТОЯЩОТО РЕШЕНИЕ:
   Член единствен
   По препоръка на Европейската агенция по лекарствата следните лица се назначават отново за членове на Комитета за лекарствени продукти сираци за срок от три години, считано от 1 септември 2011 г.:

               проф. János BORVENDÉG,

               проф. Bruno SEPODES.

      Съставено в Брюксел на 9 август 2011 година.

            За Комисията

         John DALLI

            Член на Комисията

      (1)  ОВ L 18, 22.1.2000 г., стр. 1.


title: Решение на Съвета от 21 декември 1988 година относно сключването на Споразумение под формата на размяна на писма между Европейската икономическа общност и Алжирската народна и демократична република за внос в Общността на консервирани плодови салати с произход от Алжир

text:
Важна правна забележка

|

31988D0647

Официален вестник n° L 358 , 27/12/1988 стр. 0016 - 0018 специално чешко издание глава 03 том 08 стр. 166  - 166 специално испанско издание глава 03 том 08 стр. 166  - 166 специално унгарско издание глава 03 том 08 стр. 166  - 166 специално литвийско издание глава 03 том 08 стр. 166  - 166 LV.ES глава 03 том 08 стр. 166  - 166 MT.ES глава 03 том 08 стр. 166  - 166 PL.ES глава 03 том 08 стр. 166  - 166 SK.ES глава 03 том 08 стр. 166  - 166 специално словенско издание глава 03 том 08 стр. 166  - 166

		19881221Решение на Съветаот 21 декември 1988 годинаотносно сключването на Споразумение под формата на размяна на писма между Европейската икономическа общност и Алжирската народна и демократична република за внос в Общността на консервирани плодови салати с произход от Алжир(88/647/EИО)СЪВЕТЪТ НА ЕВРОПEЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 113 от него,като взе предвид препоръката на Комисията,като има предвид, че Споразумението за сътрудничество между Европейската икономическа общност и Алжирската народна и демократична република [1] бе подписано на 26 април 1976 г. и влезе в сила на 1 ноември 1978 г.;като има предвид, че е необходимо Споразумението под формата на размяна на писма между Европейската икономическа общност и Алжирската демократична и народна република относно вноса в Общността на консервирани плодови салати с произход от Алжир да бъде одобрено,РЕШИ:Член 1Споразумението под формата на размяна на писма между Европейската икономическа общност и Алжирската демократична и народна република относно вноса в Общността на доматени концентрати с произход от Алжир се одобрява от името на Общността.Текстът на Споразумението е приложен към настоящото решение.Член 2Председателят на Съвета е оправомощен да посочи лицето, упълномощено да подпише Споразумението с цел Общността да се обвърже с него.Член 3Настоящото решение влиза в сила в деня след публикуването му в Официален вестник на Европейските общности.Съставено в Брюксел на 21 декември 1988 година.За СъветаПредседателV. Papandreou[1] ОВ L 263, 27.9.1978 г., стр. 2.--------------------------------------------------


title: Решение за изпълнение на Комисията от 11 юли 2012 година относно финансирането на работната програма за 2012 г. за ИТ инструментите в сферата на безопасността на храните, здравето на животните, хуманното отношение към животните и здравето на растенията

text:
               12.7.2012

               BG

               Официален вестник на Европейския съюз

               C 204/3

         РЕШЕНИЕ ЗА ИЗПЪЛНЕНИЕ НА КОМИСИЯТА
   от 11 юли 2012 година
   относно финансирането на работната програма за 2012 г. за ИТ инструментите в сферата на безопасността на храните, здравето на животните, хуманното отношение към животните и здравето на растенията
   2012/C 204/03
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1) (наричан по-долу „Финансовият регламент“), и по-специално член 75 от него,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2), и по-специално член 66, параграф 1, буква в) и член 66, параграф 2 от него,
   като взе предвид Решение 2009/470/ЕО на Съвета от 25 май 2009 г. относно разходите във ветеринарната област (3), и по-специално член 35, параграф 2 и член 36, параграф 2 от него,
   като има предвид, че:

               (1)

               В съответствие с член 75 от Финансовия регламент и член 90, параграф 1 от Правилата за прилагане поемането на разходи от бюджета на Съюза се предхожда от решение за финансиране, в което се съдържат основните елементи на предполагащото разход действие и което е прието от институцията или от органите, на които институцията е делегирала правомощия.

               (2)

               В Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (4) (наричан по-долу „Правилата за прилагане“) е определено каква степен на детайлност се счита за достатъчна с цел описание на рамката на дадено решение за финансиране.

               (3)

               В съответствие с член 53г от Финансовия регламент са получени доказателства, че международните организации, на които Комисията ще възложи усвояването на средства на Съюза посредством съвместно управление, прилагат в своето счетоводство, одит, вътрешен контрол и процедури за възлагане на обществени поръчки стандарти, които осигуряват гаранции, равностойни на международно приетите стандарти.

               (4)

               С член 50, параграф 1 от Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (5) се създава, под формата на мрежа, система за бързо предупреждение за уведомяване за пряк или косвен риск за здравето на човека, произтичащ от храни или фуражи, и се предвижда, че Комисията отговаря за управлението на мрежата.

               (5)

               В член 20 от Регламент (ЕО) № 1924/2006 на Европейския парламент и на Съвета от 20 декември 2006 г. относно хранителни и здравни претенции за храните (6) на Комисията е определено задължението да създаде и поддържа регистър на хранителните и здравните претенции относно храните.

               (6)

               В член 28 от Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи (7) на Комисията е определено задължението да създаде и поддържа регистър на генетично модифицираните храни и фуражи.

               (7)

               В член 25 от Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (8) е посочено, че Съюзът създава списък на ароматичните вещества.

               (8)

               В член 31, параграф 2 от Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (9) на Комисията е определено задължението да създаде един или няколко регистъра с цел вписване на информацията за генетичните модификации в ГМО, която може да се използва за откриване и идентифициране на определени продукти от ГМО с цел улесняване на контрола и проверките след пускането на пазара.

               (9)

               В членове 4—8 от Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (10) се съдържа изискването за осигуряване и поддържане на система между държавите-членки на ЕС, и Европейската комисия за бърз обмен на данни, която да дава възможност за сигурно боравене с поверителна информация.

               (10)

               В член 2, параграф 1, буква и) и в член 21, параграф 6 от Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (11) се предвижда създаването на система за уведомяване за нови случаи на вредители, отправянето на препоръки за създаване на насоки за националните инспектори при извършване на фитосанитарни проверки при внос и разработването на програми, целящи задълбочаване на познанията на националните инспектори.

               (11)

               В член 10 от Директива 69/464/ЕИО на Съвета от 8 декември 1969 г. за борбата срещу рака по картофите (12), в член 1, буква а) и член 2 от Директива 93/85/ЕИО на Съвета от 4 октомври 1993 г. относно борбата с пръстеновидното гниене по картофите (13), както и в член 1, буква а) и член 2 от Директива 98/57/ЕО от 20 юли 1998 г. за контрол на Ralstonia solanacearum (Smith) Yabuuchi et.al. (14) и в членове 1, 4 и 8 от Директива 2007/33/ЕО на Съвета от 11 юни 2007 г. относно контрола на картофените цистообразуващи нематоди и за отмяна на Директива 69/465/ЕИО (15) са определени изискванията за контрол съответно на рака по картофите, пръстеновидното гниене по картофите, кафявото гниене по картофите и цистообразуващите нематоди по картофите — сериозни болести по картофените насаждения. С посочените членове се въвеждат строги изисквания за провеждането на редовни проучвания за наличието на горепосочените вредители, както и задължения резултатите от тези проучвания да се съобщават на Комисията.

               (12)

               В член 76, параграф 1, буква а) от Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (16) се предвижда финансиране за разработването на база данни за събиране и съхраняване на цялата информация, свързана с продуктите за растителна защита.

               (13)

               В член 5д от Директива 68/193/ЕИО на Съвета от 9 април 1968 г. относно търговията с материал за вегетативно размножаване на лози (17) се предвижда, че Комисията публикува общ каталог на сортовете, които попадат в приложното поле на директивата.

               (14)

               В член 7, параграф 6 от Директива 2008/90/ЕО на Съвета от 29 септември 2008 г. относно предлагането на пазара на посадъчен материал от овощни растения и на овощни растения, предназначени за производство на плодове (18) е предвидено, че може да бъде взето решение относно създаването и публикуването на общ списък на сортовете.

               (15)

               В член 11, параграф 1 от Директива 1999/105/ЕО на Съвета от 22 декември 1999 г. относно търговията с горски репродуктивен материал е предвидено, че Комисията може да публикува „Списък на Общността на одобрените базови източници за производство на горски репродуктивен материал“.

               (16)

               В член 17, параграф 1 от Директива 2002/53/ЕО на Съвета от 13 юни 2002 г. относно общия каталог на сортовете от земеделски растителни видове (19) и в член 17, параграф 1 от Директива 2002/55/ЕО относно търговията със семена от зеленчукови култури (20) е предвидено, че Комисията публикува съответно общ каталог на сортовете от земеделски растителни видове и общ каталог на сортовете от зеленчукови видове.

               (17)

               В член 36, параграф 1, буква а) от Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (21) се предвижда създаването на консолидирана база данни за нормативната уредба на Съюза относно максимално допустимите граници на остатъчните вещества от пестициди и предоставянето на тази информация на обществеността.

               (18)

               В член 8 от Директива 96/23/ЕО на Съвета от 29 април 1996 г. относно мерките за наблюдение на някои вещества и остатъци от тях в живи животни и продукти от животински произход и за отмяна на директиви 85/358/ЕИО и 86/469/ЕИО и на решения 89/187/ЕИО и 91/664/ЕИО (22) се предвижда създаването на база данни за плановете за наблюдение.

               (19)

               В член 6, параграф 4 от Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (23) се предвижда създаването на база данни във връзка с епидемиологичния надзор на спонгиформните енцефалопатии по говедата.

               (20)

               В член 10 от Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (24) се съдържа изискване за експлоатиране и поддържане на бази данни във връзка с общата разрешителна процедура за добавките в храните.

               (21)

               Член 35, параграф 1 от Решение 2009/470/ЕО допуска предоставянето на финансова помощ от Съюза за въвеждането на системи за идентификация на животните и за обявяване на болестите. Следва да се предостави финансов принос от Съюза за управлението и усъвършенстването на Системата за обявяване на болестите по животните (ADNS) съгласно Решение 2005/176/ЕО на Комисията от 1 март 2005 г. за определяне на кодифицираната форма и кодовете за обявяване на болести по животните съгласно Директива 82/894/ЕИО на Съвета (25).

               (22)

               В член 36 от Решение 2009/470/ЕО се предвижда финансов принос от страна на Съюза за някои компютризирани системи, използвани при търговията в рамките на Съюза и при вноса.

               (23)

               Необходимо е да продължи предоставянето на финансов принос за хостинга, администрирането и поддържането на интегрираната компютризирана ветеринарна система TRACES (Trade Control and Expert System), въведена с Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (26).

               (24)

               Съгласно член 27 от Решение 2009/470/ЕО от държавите- членки се изисква да подават заявления за програмите за ликвидиране/наблюдение, да представят доклади и декларации за направените разходи във връзка с одобрените програми; разработването на онлайн система за подаването на заявленията, докладите и декларациите ще улесни обработката на информацията.

               (25)

               С цел осигуряване на координация и ефективно изпълнение на плана за информационните технологии на Генерална дирекция „Здравеопазване и потребители“ работната програма за 2012 г. за тези действия, заедно с необходимото финансиране, следва да бъдат одобрени с настоящото едно-единствено решение.

               (26)

               Настоящото решение представлява и решение за финансиране на разходите в контекста на непрякото централизирано или съвместно управление, подлежащо на финансиране от бюджета на ЕС.

               (27)

               Настоящото решение за финансиране може да обхваща и плащането на дължими лихви за просрочени плащания на основание член 83 от Финансовия регламент и член 106, параграф 5 от Правилата за прилагане.

               (28)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         РЕШИ:
   Член 1
   Посочената в приложението работна програма за 2012 г., отнасяща се до действия, свързани със създаването и поддръжката на ИТ инструменти в сферата на безопасността на храните, здравето на животните, хуманното отношение към животните и здравето на растенията („работната програма“) се приема. Приемането ѝ представлява решение за финансиране по смисъла на член 75 от Финансовия регламент.
   Член 2
   Максималният размер на разрешения с настоящото решение финансов принос за изпълнението на работната програма се определя на 6 856 000 EUR, които се отпускат по следните бюджетни редове на общия бюджет на Европейския съюз за 2012 г.:

               а)

               бюджетен ред № 17 04 02 01: 4 989 000 EUR;

               б)

               бюджетен ред № 17 04 04 01: 1 180 000 EUR;

               в)

               бюджетен ред № 17 04 07 01: 687 000 EUR.

         Тези бюджетни кредити могат да покриват и дължимите лихви за просрочени плащания.
   Член 3
   Изпълнението на бюджета за задачите, свързани с действието, посочено в точка 2 от приложението, може да бъде поверено на OIE, която прилага в своето счетоводство, одит, вътрешен контрол и процедури за възлагане на обществени поръчки стандарти, които осигуряват гаранции, равностойни на международно приетите стандарти.
   Член 4
   Натрупаните изменения в отпуснатите средства за конкретните действия, включени в работната програма, които не надвишават 10 % от максималния принос, разрешен в член 2 от настоящото решение, не се считат за съществени по смисъла на член 90, параграф 4 от Регламент (ЕО, Евратом) № 2342/2002, при условие че не засягат съществено естеството и целта на работната програма.
   Разпоредителят с бюджетни кредити може да приема такива изменения в съответствие с принципите на доброто финансово управление и пропорционалността.

      Съставено в Брюксел на 11 юли 2012 година.

            За Комисията

         John DALLI

            Член на Комисията

      (1)  ОВ L 248, 16.9.2002 г., стр. 1.

      (2)  ОВ L 165, 30.4.2004 г., стр. 1.

      (3)  ОВ L 155, 18.6.2009 г., стр. 30.

      (4)  ОВ L 157, 10.6.1992 г., стр. 10.

      (5)  ОВ L 31, 1.2.2002 г., стр. 1.

      (6)  ОВ L 404, 30.12.2006 г., стр. 9.

      (7)  ОВ L 268, 18.10.2003 г., стр. 1.

      (8)  ОВ L 354, 31.12.2008 г., стр. 34.

      (9)  ОВ L 106, 17.4.2001 г., стр. 1.

      (10)  ОВ L 43, 14.2.1997 г., стр. 1.

      (11)  ОВ L 169, 10.7.2000 г., стр. 1.

      (12)  ОВ L 323, 24.12.1969 г., стр. 1.

      (13)  ОВ L 259, 18.10.1993 г., стр. 1.

      (14)  ОВ L 235, 21.8.1998 г., стр. 1.

      (15)  ОВ L 156, 16.6.2007 г., стр. 12.

      (16)  ОВ L 309, 24.11.2009 г., стр. 1.

      (17)  ОВ L 93, 17.4.1968 г., стр. 15.

      (18)  ОВ L 267, 8.10.2008 г., стр. 8.

      (19)  ОВ L 193, 20.7.2002 г., стр. 1.

      (20)  ОВ L 193, 20.7.2002 г., стр. 33.

      (21)  ОВ L 70, 16.3.2005 г., стр. 1.

      (22)  ОВ L 125, 23.5.1996 г., стр. 10.

      (23)  ОВ L 147, 31.5.2001 г., стр. 1.

      (24)  ОВ L 354, 31.12.2008 г., стр. 16.

      (25)  ОВ L 59, 5.3.2005 г., стр. 40.

      (26)  ОВ L 8, 14.1.2003 г., стр. 44.

      ПРИЛОЖЕНИЕ

         Работна програма за 2012 г. за инструментите на информационните технологии в сферата на безопасността на храните, здравето на животните, хуманното отношение към животните и здравето на растенията

      1.   ВЪВЕДЕНИЕ

      Настоящата работна програма съдържа мерки за изпълнение за 2012 г. С оглед на заявените цели разпределението на бюджета и основните действия са следните:

                  —

                  за една процедура за безвъзмездни средства (455 000 EUR) и за обществени поръчки (изпълнение при пряко централизирано управление) 6 401 000 EUR.

            2.   ДЕЙСТВИЕ, ИЗПЪЛНЯВАНО ПРИ СЪВМЕСТНО УПРАВЛЕНИЕ ЧРЕЗ СПОРАЗУМЕНИЕ С OIE

      ФИНАНСОВ ПРИНОС ЗА РАЗРАБОТКАТА И ВЪВЕЖДАНЕТО НА ИНФОРМАЦИОННА СИСТЕМА ЗА БОЛЕСТИТЕ ПО ЖИВОТНИТЕ (ADIS)

         Правно основание

      Член 35, параграф 2 от Решение 2009/470/ЕО на Съвета

         Бюджетен ред

      17 04 02 01

         Предвидена сума

      Между 380 000 и 455 000 EUR
      За финансовия принос се изготвя съответното писмено споразумение с OIE.

         Орган, натоварен с изпълнението

      Световната организация за здравеопазване на животните (OIE) е междуправителствена организация, отговаряща за подобряването на здравето на животните в световен мащаб. За да се подобри здравният статут на животните в световен мащаб и съответно да се намали опасността от болести по животните в ЕС, е важно подходът на ЕС към здравето на животните и хуманното отношение към тях да бъде споделян с всички държави-членки на OIE, както и ЕС активно да подкрепя организираните от OIE конференции и семинари за обучение с цел на тези форуми да се популяризира политиката на Съюза в областта на здравето на животните и хуманното отношение към тях.
      На 7 юни 2010 г. Комисията и OIE подписаха дългосрочно рамково споразумение (РС), в което се определят административните и финансовите договорености за тяхното сътрудничество (вж. приложеното) и по силата на което „Споразумението на Европейския съюз с международна организация относно финансовия принос на Съюза“ („Стандартното споразумение за финансов принос“ или „ССФП“) се прилага за международните, регионалните или националните програми и действия, управлявани от OIE и финансирани или съфинансирани от Европейския съюз.
      Преди това беше извършена подробна и цялостна оценка на OIE чрез т.нар. „метод на четирите стълба“, при която се установи, че в своето счетоводство, одит, вътрешен контрол и процедури за възлагане на обществени поръчки OIE прилага стандарти, които осигуряват гаранции, равностойни на международно признатите стандарти.

         Обща цел и предназначение на действието

      След като през 2012 г. бъде приключена и валидирана пилотната фаза на ADIS, ще бъде разработена първа версия на ADIS, която да се използва при условия, наподобяващи реалните.
      3.   ОБЩЕСТВЕНИ ПОРЪЧКИ

      3.1.   Проекти на ИТ в подкрепа на функционирането на системата за бързо предупреждение за храни и фуражи (RASFF), регистрите на добавките в храните, материалите, предназначени за контакт с храни, ГМО, новите храни, ароматизантите и хранителните и здравните претенции

      Целта на действието, което ще бъде финансирано от този бюджет, е да се приключи въвеждането и да се осигури поддръжката на ИТ приложението за общата система за бързо предупреждение (GRAS), което беше пуснато през 2011 г., с цел то да може да се използва от последната версия на Системата за бързо предупреждение за храни и фуражи, която също е от 2011 г. Използването на една и съща ИТ платформа при различните системи за предупреждение, управлявани от Комисията, улеснява обмена на информация между системите, като същевременно подобрява възможностите за тяхното управление от гледна точка на ИТ.
      За да се осигури добро познаване на неразрешените вещества и да се подпомогне RASFF, е необходимо да се поддържат регистри на разрешените вещества (добавки, материали, предназначени за контакт с храни, нови храни, генетично модифицирани храни и фуражи, ГМО, ароматизанти и т.н.).
      Планирани действия:

                  —

                  финансов принос за разработката и поддръжката на RASFF: 200 000 EUR,

                  —

                  допълнителна разработка с цел подобряване на секторния приложен софтуер на RASFF, включително спецификации за връзки към външна система: 308 000 EUR,

                  —

                  регистър на разрешените материали, предназначени за контакт с храни (вещества, предназначени за използване в активни и интелигентни материали и изделия; рециклиране), нови храни, генетично модифицирани храни и фуражи, ГМО, добавки в храните, ароматизанти: 200 000 EUR,

                  —

                  разработване на нова версия на регистъра за новите храни (въз основа на съществуващ софтуер): 100 000 EUR,

                  —

                  създаване на регистър на Съюза на хранителните и здравните претенции: 82 000 EUR,

                  —

                  финансов принос за подобряване на сигурността на ИТ системите, централния екип за поддръжка, централния хостинг и централното ИТ оборудване, необходими за експлоатацията и управлението на публично достъпни приложения: 390 000 EUR.

         Правно основание

      Член 50, параграф 1 от Регламент (ЕО) № 178/2002
      Член 19, параграф 1 от Регламент (ЕО) № 1829/2003
      Член 28 от Регламент (ЕО) № 1924/2006
      Член 25 от Регламент (ЕО) № 1334/2008
      Член 31 от Директива 2001/18/ЕО
      Членове 4—8 от Регламент (ЕО) № 258/97

         Бюджетен ред

      17 04 02 01 — Сума: 1 280 000 EUR.

         Ориентировъчен брой и вид на предвижданите договори

      Конкретни договори intra muros (с посочени време и средства) по съществуващи рамкови договори, осигурени от DIGIT по покана за участие в тръжна процедура ESP-DESIS II и/или SANCO/2010/A4/001
      Ориентировъчният брой на конкретните договори е тринадесет.

         Предмет на предвижданите договори (ако може да се посочи)

      Разработване и поддръжка на системи на информационните технологии, включително управление на проекти, качествен контрол, бизнес анализ, програмиране и документиране.

         Ориентировъчен график за сключването на договорите

      Договорите следва да бъдат подписани до края на първата половина на 2012 г.

         Изпълнение

      Пряко управление.

         Конкретни договори

      Конкретни договори по съществуващи рамкови договори, осигурени от DIGIT по покана за участие в тръжна процедура ESP-DESIS II и/или SANCO/2010/A4/001.
      3.2.   ИТ проекти, разработени за подпомагане прилагането на фитосанитарните мерки, EUROPHYT

      EUROPHYT е интернет базиран приложен софтуер, чрез който държавите-членки съобщават за засечени пратки, които не отговарят на изискванията относно здравето на растенията. По време на среща на представителите на държавите-членки за EUROPHYT беше одобрен план за обновяването на интерфейса. Системата EUROPHYT използва централизирани ресурси и ресурси от приложния софтуер GRAS, които трябва да се предоставят и поддържат. Базата данни за фитосанитарните изисквания при вноса на растения е в процес на изграждане и ще бъде готова до края на годината.
      Действията, които ще бъдат финансирани от този бюджет, са:

                  —

                  разработване на списък на Общността на горски репродуктивен материал: 100 000 EUR,

                  —

                  разработване и хостинг на база данни за фитосанитарните изисквания при вноса на растения: 100 000 EUR,

                  —

                  регистриране на заявления за продукти за растителна защита: 100 000 EUR,

                  —

                  разработване на възможности за регистрация на всички пратки с растения: 200 000 EUR,

                  —

                  събиране на данни с цел мониторинг на одобрения основен материал от списъка на Общността: 25 000 EUR,

                  —

                  развиваща се в съответсвие с нуждите поддръжка на съществуващия приложен софтуер EUROPHYT: 100 000 EUR,

                  —

                  разработка за подобряване на потребителския интерфейс на приложния софтуер EUROPHYT: 150 000 EUR,

                  —

                  хостинг на приложния софтуер EUROPHYT: 50 000 EUR,

                  —

                  събиране на данни във връзка с наблюдението и уведомленията за поява на вредители на основание Директива 2000/29/ЕО на Съвета и директиви 93/85/ЕИО, 98/57/ЕО, 2007/33/ЕО: 60 000 EUR,

                  —

                  финансов принос за централния ИТ екип за поддръжка, централния хостинг, централното ИТ оборудване: 60 000 EUR,

                  —

                  финансов принос за централния уеб екип и сигурността: 65 000 EUR.

         Правно основание

      Член 2, параграф 1, подточка i) и член 21, параграф 6 от Директива 2000/29/ЕО
      Член 10 от Директива 69/464/ЕИО
      Член 1, буква а) и член 2 от Директива 93/85/ЕИО
      Член 1, буква а) и член 2 от Директива 98/57/ЕО
      Членове 1, 4 и 8 от Директива 2007/33/ЕО
      Член 66, параграф 1, буква в) и член 66, параграф 2 от Регламент (ЕО) № 882/2004 и
      Член 76, параграф 1, буква а) от Регламент (ЕО) № 1107/2009

         Бюджетен ред

      17 04 04 01 — Сума: 1 010 000 EUR

         Ориентировъчен брой и вид на предвижданите договори

      Конкретни договори intra muros (с посочени време и средства) по съществуващи рамкови договори, осигурени от DIGIT по покана за участие в тръжна процедура ESP-DESIS II.
      Ориентировъчният брой на конкретните договори е десет.

         Предмет на предвижданите договори (ако може да се посочи)

      Разработване и поддръжка на информационно-технологични системи, включително управление на проекти, качествен контрол, бизнес анализ, програмиране и документиране.

         Ориентировъчен график за сключването на договорите

      Договорите следва да бъдат подписани до края на първата половина на 2012 г.

         Изпълнение

      Пряко от ГД

         Конкретни договори

      Конкретни договори по съществуващи рамкови договори, осигурени от DIGIT по покана за участие в тръжна процедура ESP-DESIS II и/или SANCO/2010/A4/001.
      3.3.   ИТ проекти, разработени за подпомагане функционирането на общите каталози на сортовете от земеделски растителни видове, зеленчукови видове, лози и овощни растения и на списъка на общността на одобрен основен материал за производството на горски репродуктивен материал

      Приложният софтуер „Общ каталог“ позволява да се управляват каталозите на сортовете от земеделски растителни видове (Директива 2002/53/ЕО) и зеленчукови видове (Директива 2002/55/ЕО), посадъчният материал от които не подлежи на никакви ограничения по отношение на пускането му на пазара на територията на Европейския съюз, както и в Норвегия и Исландия.
      Предвижда се в приложния софтуер да бъдат включени и каталогът на сортовете лози (Директива 68/193/ЕИО), списъкът на Общността на одобрения основен материал за получаването на горски репродуктивен материал (Директива 1999/105/ЕО) и общият списък на видовете овощни растения (Директива 2008/90/ЕО).
      Съществуващата база данни дава възможност за управление на каталозите от Комисията, достъп на държавите-членки и електронен обмен на данни между държавите-членки, Комисията и Службата за публикации.
      През 2012 г. ще се осигури поддръжката на системата, а технологичните функции ще бъдат актуализирани с цел адаптиране на системата към най-новите постижения в областта на електронната публикация.

         Правно основание

      Член 5, буква д) от Директива 68/193/ЕИО
      Член 7, параграф 6 от Директива 2008/90/ЕО
      Член 11, параграф 1 от Директива 1999/105/ЕО
      Член 17, параграф 1 от Директива 2002/53/ЕО и
      Член 17, параграф 1 от Директива 2002/55/ЕО

         Бюджетен ред

      17 04 04 01 — Сума: 50 000 EUR

         Ориентировъчен брой и вид на предвижданите договори

      Конкретни договори intra muros (с посочени време и средства) по съществуващи рамкови договори, осигурени от DIGIT по покана за участие в тръжна процедура ESP-DESIS II и/или рамков договор SANCO/2010/A4/001.
      Ориентировъчният брой на конкретните договори е един.

         Предмет на предвижданите договори (ако може да се посочи)

      Разработване и поддръжка на информационно-технологични системи, включително управление на проекти, качествен контрол, бизнес анализ, програмиране и документиране.

         Ориентировъчен график за сключване на договорите

      Договорът следва да бъде подписан до края на първата половина на 2012 г.

         Изпълнение

      Пряко от ГД

         Конкретни договори

      Конкретни договори по съществуващи рамкови договори, осигурени от DIGIT по покана за участие в тръжна процедура ESP-DESIS II.
      3.4.   База данни за остатъците от пестициди

      В Регламент (ЕО) № 396/2005 се предвижда създаването и поддържането на консолидирана база данни за нормативната уредба на Общността относно максимално допустимите граници на остатъчни вещества (МДГОВ) от пестициди. Това действие има за цел да бъдат приложени посочените разпоредби чрез поддържането и усъвършенстването на база данни, която ще дава възможност за въвеждане на данни от държавите-членки и автоматично електронно публикуване с помощта на създаден експортен формат за Службата за публикации.

         Правно основание

      Член 36, параграф 1, буква а) от Регламент (ЕО) № 396/2005

         Бюджетен ред

      17 04 04 01 — Сума: 120 000 EUR

         Ориентировъчен брой и вид на предвижданите договори

      Конкретни договори intra muros (с посочени време и средства) по съществуващи рамкови договори, осигурени от DIGIT по покана за участие в тръжна процедура ESP-DESIS II и/или рамков договор SANCO/2010/A4/001.
      Ориентировъчният брой на конкретните договори е един.

         Предмет на предвижданите договори (ако може да се посочи)

      Разработване и поддръжка на информационно-технологични системи, включително управление на проекти, качествен контрол, бизнес анализ, програмиране и документиране.

         Ориентировъчен график за сключване на договорите

      Договорът следва да бъде подписан до края на първата половина на 2012 г.

         Изпълнение

      Пряко от ГД

         Конкретни договори

      Конкретни договори по съществуващи рамкови договори, осигурени от DIGIT по покана за участие в тръжна процедура ESP-DESIS II и/или SANCO/2010/A4/001
      3.5.   ИТ проекти, разработени за подпомагане изпълнението на Регламент (ЕО) № 882/2004, Директива 96/23/ЕО на Съвета, Регламент (ЕО) № 999/2001 и Регламент (ЕО) № 1333/2008

      Действията, които ще бъдат финансирани по този бюджет, включват създаването и поддържането на ИТ средства и инструменти, предназначени за успешното прилагане на серия от нови изисквания, отнасящи се до извършваните от държавите-членки и Комисията официални проверки, произтичащи от законодателството за фуражите и храните, и/или удовлетворяването на специфични нужди или изпълнението на специфични задължения по отношение на контрола на фуражите и храните съгласно посоченото правно основание.
      Действията се отнасят до по-нататъшното усъвършенстване на базите данни и повишаването на техния капацитет за събиране на данни за националните планове за контрол и резултатите от официалния контрол с цел Комисията да може да проверява тяхното съответствие и да следи развитието на процесите във времето, както и до разработването на онлайн системи за съхраняване на данните за националните планове за контрол и резултатите от официалния контрол, предоставяни от държавите-членки и/или от Комисията.
      Действията са:

                  —

                  реализация, експлоатация и поддръжка на бази данни във връзка с епидемиологичния надзор на спонгиформните енцефалопатии по говедата (Регламент (ЕО) № 999/2001, член 6, параграф 4), общата разрешителна процедура за добавките в храните (Регламент (ЕО) № 133/2008), плановете за мониторинг на остатъците (Директива 96/23/ЕО, член 8) и количествените резултати, т.е. докладване относно мониторинга: 150 000 EUR,

                  —

                  продължаване разработването на ИТ система, а така също поддръжка и развитие на специална инфраструктура, която ще даде възможност за обмен, валидиране и проследяване на данни, събрани от Комисията във връзка с прилагането на законодателството в сферата на фуражите и храните в държавите-членки и в трети държави, включително информация, събрана от Хранителната и ветеринарна служба. ИТ инструментът следва да дава възможност за създаване на „профили на отделните държави“, което ще способства за оценката на плановете за контрол, представени от компетентните органи: 122 000 EUR,

                  —

                  реализация и поддръжка на пълна и сигурна система за управление и планиране на проверките на Съюза съгласно Регламент (ЕО) № 882/2004, за управление и съхранение на одитни доклади и свързани с тях документи, както и за проследяване на препоръките, направени в резултат на проверките: 220 000 EUR,

                  —

                  финансов принос за подобряване на сигурността на ИТ системите, за централния екип за поддръжка и централното ИТ оборудване, необходими за функционирането на всички системи, имащи отношение към изброените по-горе действия: 195 000 EUR.

         Правно основание

      Член 8 от Директива 96/23/ЕО
      Член 6, параграф 4 от Регламент (ЕО) № 999/2001
      Член 10 от Регламент (ЕО) № 1333/2008
      Член 66, параграф 1, буква в) и член 66, параграф 2 от Регламент (ЕО) № 882/2004

         Бюджетен ред

      17 04 07 01 — Сума: 687 000 EUR

         Ориентировъчен брой и вид на предвижданите договори

      Конкретни договори intra muros (с посочени време и средства) по съществуващи рамкови договори, осигурени от DIGIT по покана за участие в тръжна процедура ESP-DESIS II, ITSS II и/или рамков договор SANCO/2010/A4/001.
      Ориентировъчният брой на конкретните договори е седем.

         Предмет на предвижданите договори (ако може да се посочи)

      Разработване и поддръжка на информационно-технологични системи, включително управление на проекти, качествен контрол, бизнес анализ, програмиране и документиране.

         Ориентировъчен график за сключване на договорите

      Договорите следва да бъдат подписани до края на първата половина на 2012 г.

         Изпълнение

      Пряко от ГД

         Конкретни договори

      Конкретни договори по съществуващи рамкови договори, осигурени от DIGIT по покана за участие в тръжна процедура ESP-DESIS II, ITSS II и SANCO/2010/A4/001
      3.6.   Система за обявяване на болестите по животните (ADNS)

      Действието, което ще се финансира по този бюджет, има за цел приключване на реализацията и осигуряване на поддръжка за Системата за обявяване на болестите по животните.
      Планирани действия:

                  —

                  финансов принос за поддръжката и разработката на ADNS: 150 000 EUR,

                  —

                  допълнителна разработка, за да се подобрят възможностите на картите на огнищата и качеството на техните данни, в това число карти, достъпни през интернет браузър, и карти с възможност за манипулация онлайн: 100 000 EUR,

                  —

                  услуги за хостинг с цел осигуряване разполагаемостта на приложния софтуер: 78 000 EUR,

                  —

                  финансов принос за подобряване на сигурността на ИТ системите, за централния екип за поддръжка, централния хостинг и централното ИТ оборудване, необходими за експлоатацията и управлението на публично достъпни приложения: 255 000 EUR.

         Правно основание

      Членове 35 и 36 от Решение 2009/470/ЕО на Съвета

         Бюджетен ред

      17 04 02 01 — Сума: 583 000 EUR

         Ориентировъчен брой и вид на предвижданите договори

      Конкретни договори intra muros (с посочени време и средства) по съществуващи рамкови договори, осигурени от DIGIT по покана за участие в тръжна процедура ESP-DESIS II и/или рамков договор SANCO/2010/A4/001.
      Ориентировъчният брой на конкретните договори е четири.

         Предмет на предвижданите договори (ако може да се посочи)

      Разработване и поддръжка на информационно-технологични системи, включително управление на проекти, качествен контрол, бизнес анализ, програмиране и документиране.

         Ориентировъчен график за сключване на договорите

      Договорите следва да бъдат подписани до края на първата половина на 2012 г.

         Изпълнение

      Пряко от ГД

         Конкретни договори

      Конкретни договори по съществуващи рамкови договори, осигурени от DIGIT по покана за участие в тръжна процедура ESP-DESIS II и/или SANCO/2010/A4/001
      3.7.   Информационна система за болестите по животните (ADNS)

      Действието, което ще се финансира по този бюджет, има за цел разработване на интерфейса на Системата за обявяване на болестите по животните и неговата реализация.
      Планирани действия:

                  —

                  финансов принос за поддръжката на сигурността на ИТ системите, за централния екип за поддръжка, централния хостинг и централното ИТ оборудване, необходими за експлоатацията и управлението на публично достъпни приложения: 75 000 EUR.

         Правно основание

      Членове 35 и 36 от Решение 2009/470/ЕО на Съвета

         Бюджетен ред

      17 04 02 01 — Сума: 75 000 EUR

         Ориентировъчен брой и вид на предвижданите договори

      Конкретни договори intra muros (с посочени време и средства) по съществуващи рамкови договори, осигурени от DIGIT по покана за участие в тръжна процедура ESP-DESIS II и/или рамков договор SANCO/2010/A4/001.
      Ориентировъчният брой на конкретните договори е един.

         Предмет на предвижданите договори (ако може да се посочи)

      Разработване и поддръжка на информационно-технологични системи, включително управление на проекти, качествен контрол, бизнес анализ, програмиране и документиране.

         Ориентировъчен график за сключване на договорите обявяването на обществената поръчка

      Договорите следва да бъдат подписани до края на първата половина на 2012 г.

         Изпълнение

      Пряко от ГД

         Конкретни договори

      Конкретен договор по съществуващи рамкови договори, осигурени от DIGIT по покана за участие в тръжна процедура ESP-DESIS II и/или SANCO/2010/A4/001
      3.8.   Компютризирана ветеринарна система TRACES (Trade Control and Expert System)

      Действието, което ще се финансира по този бюджет, има за цел подобряването на системата TRACES, осигуряването на нейната поддръжка, обслужване и разполагаемост.
      Планирани действия:

                  —

                  2 380 000 EUR за хостинга, управлението и поддръжката на интегрираната компютризирана ветеринарна система TRACES (Trade Control and Expert System), логистична подкрепа за потребителите на TRACES, финансов принос за нейните централни услуги, комуникация, уебсайт, сигурност и за закупване на софтуерни лицензи (в това число поддръжка и помощ за потребителите), за електронен подпис и хостинг на приложния софтуер,

                  —

                  80 000 EUR за подпомагане на системата за обмен на данни относно идентификацията на едрия рогат добитък.

         Правно основание

      Член 36, параграф 2 от Решение 2009/470/ЕО на Съвета

         Бюджетен ред

      17 04 02 01 — Сума: 2 460 000 EUR

         Ориентировъчен брой и вид на предвижданите договори

      Конкретни договори intra muros (с посочени време и средства) по съществуващи рамкови договори, осигурени от DIGIT по покана за участие в тръжна процедура ESP-DESIS II и/или рамков договор SANCO/2010/A4/001
      Ориентировъчният брой на конкретните договори е петнадесет.
      Един меморандум за разбирателство с DIGIT за хостинга

         Предмет на предвижданите договори (ако може да се посочи)

      Разработване и поддръжка на информационно-технологични системи, включително управление на проекти, качествен контрол, бизнес анализ, програмиране и документиране

         Ориентировъчен график за сключването на договорите

      Договорите следва да бъдат подписани до края на първата половина на 2012 г.

         Изпълнение

      Пряко от ГД

         Конкретни договори

      Конкретни договори по съществуващи рамкови договори, осигурени от DIGIT по покана за участие в тръжна процедура ESP-DESIS II и/или SANCO/2010/A4/001
      3.9.   Събиране на данни за програмите за ликвидиране и контрол

      Планирани действия:

                  —

                  136 000 EUR за събирането и обработката на данните, свързани със заявленията за програмите за ликвидиране/надзор и с докладите и декларациите за разходите във връзка с одобрените програми съгласно член 27 от Решение 2009/470/ЕО.

         Правно основание

      Член 27 от Решение 2009/470/ЕО на Съвета

         Бюджетен ред

      17 04 02 01 — Сума: 136 000 EUR

         Ориентировъчен брой и вид на предвижданите договори

      Конкретни договори intra muros (с посочени време и средства) по съществуващи рамкови договори, осигурени от DIGIT по покана за участие в тръжна процедура ESP-DESIS II и/или рамков договор SANCO/2010/A4/001
      Ориентировъчният брой на конкретните договори е два.

         Предмет на предвижданите договори (ако може да се посочи)

      Разработване и поддръжка на информационно-технологични системи, включително управление на проекти, качествен контрол, бизнес анализ, програмиране и документиране

         Ориентировъчен график за сключване на договорите

      Договорът следва да бъде подписан до края на първата половина на 2012 г.

         Изпълнение

      Пряко от ГД

         Конкретни договори

      Конкретни договори по съществуващи рамкови договори, осигурени от DIGIT по покана за участие в тръжна процедура ESP-DESIS II и/или SANCO/2010/A4/001
      4.   ОБОБЩЕНИЕ

                  №

                  Наименование

                  Бюджетен ред

                  Очакван брой договори

                  Правно основание

                  Размер в EUR

                  1.

                  Финансов принос за разработката и въвеждането на информационна система за болестите по животните (ADIS)

                  17 04 02 01

                  1

                  Член 35, параграф 2 от Решение 2009/470/ЕО

                  455 000

                  2.

                  Проекти на ИТ в подкрепа на функционирането на системата за бързо предупреждение за храни и фуражи (RASFF), регистрите на добавките в храните, материалите, предназначени за контакт с храни, ГМО, новите храни, ароматизантите и хранителните и здравните претенции

                  17 04 02 01

                  13

                  Регламенти (ЕО) № 178/2002, (ЕО) № 1924/2006 (ЕО) № 1829/2003 и (ЕО) № 1334/2008, директиви 2001/18/ЕО и Регламент (ЕО) № 258/97

                  1 280 000

                  3.

                  ИТ проекти, разработени за подпомагане прилагането на фитосанитарните мерки, EUROPHYT

                  17 04 04 01

                  10

                  Директиви 2000/29/ЕО, 69/464/ЕИО, 93/85/ЕИО, 98/57/ЕО и 2007/33/ЕО, регламенти (ЕО) № 882/2004 и (ЕО) № 1107/2009

                  1 010 000

                  4.

                  ИТ проекти, разработени за подпомагане функционирането на общите каталози на сортовете от земеделски растителни видове, зеленчукови видове, лози и овощни растения и на списъка на общността на одобрен основен материал за производството на горски репродуктивен материал

                  17 04 04 01

                  1

                  Директиви 68/193/ЕИО, 2008/90/ЕО, 1999/105/ЕО, 2002/53/ЕО и 2002/55/ЕО

                  50 000

                  5.

                  База данни за остатъците от пестициди

                  17 04 04 01

                  1

                  Регламент (ЕО) № 396/2005

                  120 000

                  6.

                  ИТ проекти, разработени за подпомагане изпълнението на Регламент (ЕО) № 882/2004, Директива 96/23/ЕО на Съвета, Регламент (ЕО) № 999/2001 и Регламент (ЕО) № 1333/2008/ЕО

                  17 04 07 01

                  7

                  Регламент (ЕО) № 882/2004, Директива 96/23/ЕО на Съвета, Регламент (ЕО) № 999/2001, Регламент (ЕО) № 1333/2008

                  687 000

                  7.

                  Система за обявяване на болестите по животните (ADNS)

                  17 04 02 01

                  4

                  Член 35, параграф 2 от Решение 2009/470/ЕО на Съвета

                  583 000

                  8.

                  ADIS

                  17 04 02 01

                  1

                  Член 35, параграф 2 от Решение 2009/470/ЕО на Съвета

                  75 000

                  9.

                  Компютризирана ветеринарна система TRACES (Trade Control and Expert System)

                  17 04 02 01

                  15

                  Член 36, параграф 2 от Решение 2009/470/ЕО на Съвета

                  2 460 000

                  10.

                  Проучвания относно здравето на животните

                  17 04 02 01

                  2

                  Член 27 от Решение 2009/470/ЕО

                  136 000

                  ОБЩО

                  55

                  6 856 000


               24.11.2016

               BG

               Официален вестник на Европейския съюз

               C 436/47

         P7_TA(2013)0456
   Междуинституционално споразумение относно сътрудничеството по бюджетните въпроси и доброто финансово управление
   Решение на Европейския парламент от 19 ноември 2013 г. относно сключване на Междуинституционално споразумение между Европейския парламент, Съвета и Комисията относно бюджетната дисциплина, сътрудничеството по бюджетните въпроси и доброто финансово управление (2011/2152(ACI))
   (2016/C 436/10)

      Европейският парламент,

               —

               като взе предвид проекта на Междуинституционално споразумение между Европейския парламент, Съвета и Комисията относно бюджетната дисциплина, сътрудничеството по бюджетните въпроси и доброто финансово управление,

               —

               като взе предвид членове 310, 311, 312 и 323 от Договора за функционирането на Европейския съюз (ДФЕС),

               —

               като взе предвид своята резолюция от 23 октомври 2012 г. с цел постигане на положителен резултат от процедурата по одобряване на многогодишната финансова рамка за периода 2014—2020 г. (1),

               —

               като взе предвид заключенията на Европейския съвет, приети на 8 февруари 2013 г.,

               —

               като взе предвид своята резолюция от 13 март 2013 г. относно заключенията на Европейския съвет от 7 и 8 февруари 2013 г. относно многогодишната финансова рамка (2),

               —

               като взе предвид заключенията на Европейския съвет, приети на 28 юни 2013 г.,

               —

               като взе предвид своята резолюция от 3 юли 2013 г. относно политическото споразумение за многогодишната финансова рамка за периода 2014—2020 г. (3),

               —

               като взе предвид член 127, параграф 1 от своя правилник,

               —

               като взе предвид доклада на комисията по конституционни въпроси и становището на комисията по бюджети (A7-0337/2013),

               А.

               като има предвид, че политическо споразумение беше постигнато на 27 юни 2013 г. на най-високо политическо равнище между Европейския парламент, ирландското председателство на Съвета и Комисията относно многогодишната финансова рамка (МФР) за периода 2014—2020 г. и ново междуинституционално споразумение;

               Б.

               като има предвид, че за първи път бяха използвани създадените с Договора от Лисабон нови разпоредби, свързани с МФР, по-специално по отношение на по-голямата роля и по-големите правомощия, предоставени с тях на Европейския парламент;

               В.

               като има предвид, че е целесъобразно в контекста на МФР да се приеме Междуинституционално споразумение за осигуряване на бюджетна дисциплина и за подобряване на функционирането на годишната бюджетна процедура и сътрудничеството между институциите по бюджетните въпроси;

               1.

               Приема политическото споразумение, постигнато по МФР за периода 2014—2020 г. и за ново междуинституционално споразумение; изразява решимост да използва в пълна степен в хода на предстоящите бюджетни процедури новите установени инструменти, по-специално по отношение на гъвкавостта;

               2.

               Подчертава, че дългият и труден процес на преговори, както в рамките на Съвета, така и на междуинституционално равнище, заедно с резултатите от него, представлява незадоволително прилагане на създадените с Договора от Лисабон нови разпоредби, свързани с МФР, по-специално по отношение на по-голямата роля и по-големите правомощия, предоставени с тях на Европейския парламент;

               3.

               Осъжда стратегията за преговори на Съвета, при която неговите преговарящи бяха обвързани от заключенията на Европейския съвет от 8 февруари 2013 г. по въпроси, които попадат в обикновената законодателна процедура, като например подробни критерии за отпускане на средства, пакети от мерки по програми или бенефициенти, както и дискреционни финансови средства, коригиращи равнището на националните приходи от бюджета на Съюза, като по този начин се предотврати провеждането на същински преговори от страна на двата клона на законодателния орган;

               4.

               Освен това изразява съжаление, че многобройните контакти и срещи, проведени през последните няколко години между неговата делегация и последователните председателства на Съвета не оказаха въздействие върху духа, графика или съдържанието на преговорите или върху позицията на Съвета, включително относно необходимостта от разграничаване на законодателните от бюджетните аспекти в споразумението за МФР;

               5.

               Заключава, че в съответствие с член 312, параграф 5 от ДФЕС алтернативни работни договорености следва да бъдат определени в бъдеще с цел улесняване на приемането на МФР, като се гарантира, че законодателните и бюджетните правомощия на Парламента, както са предоставени от ДФЕС, се зачитат в пълна степен, че Съветът всъщност преговоря и по т.нар. „свързани с МФР“ части на правните основания на програмите и че Европейският съвет се въздържа да действа като законодател в нарушение на ДФЕС;

               6.

               Призовава своята комисия по бюджети, в сътрудничество с комисията по конституционни въпроси, да изготви необходимите заключения и своевременно да представи нови предложения в подходящ срок преди предложенията за следизборно преразглеждане за 2016 г. относно реда и условията за провеждане на преговори по МФР, така че да се гарантира демократичният и прозрачен характер на целия процес на определяне на бюджета;

               7.

               Одобрява сключването на споразумението в приложение;

               8.

               Възлага на своя председател да подпише споразумението с председателя на Съвета и председателя на Комисията и да осигури неговото публикуване в Официален вестник на Европейския съюз;

               9.

               Възлага на своя председател да предаде настоящото решение, включително и приложението към него, на Съвета и на Комисията за сведение.

      (1)  Приети текстове, P7_TA(2012)0360.

      (2)  Приети текстове, P7_TA(2013)0078.

      (3)  Приети текстове, P7_TA(2013)0304.

      ПРИЛОЖЕНИЕ

         Междуинституционално споразумение между европейския парламент, съвета и комисията относно бюджетната дисциплина, сътрудничеството по бюджетни въпроси и доброто финансово управление

         (Текстът на това приложение не е възпроизведен тук, тъй като той съответства на междуинституционалното споразумение, публикувано в ОВ С 373 от 20 декември 2013 г., стр. 1.)


title: Решение на Съвета от 18 юни 2003 година за изменение на устава на Икономическия и финансов комитет

text:
Важна правна забележка

|

32003D0476

Официален вестник n° L 158 , 27/06/2003 стр. 0058 - 0060 специално чешко издание глава 10 том 003 стр. 257  - 259 специално испанско издание глава 10 том 003 стр. 257  - 259 специално унгарско издание глава 10 том 003 стр. 257  - 259 специално литвийско издание глава 10 том 003 стр. 257  - 259 LV.ES глава 10 том 003 стр. 257  - 259 MT.ES глава 10 том 003 стр. 257  - 259 PL.ES глава 10 том 003 стр. 257  - 259 SK.ES глава 10 том 003 стр. 257  - 259 специално словенско издание глава 10 том 003 стр. 257  - 259

		20030618Решение на Съветаот 18 юни 2003 годиназа изменение на устава на Икономическия и финансов комитет(2003/476/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 209 от него,като взе предвид становището на Комисията [1],като има предвид, че:(1) В съответствие с член 114, параграф 2 от Договора на 1 януари 1999 г. беше създаден Икономически и финансов комитет.(2) На 21 декември 1998 г. Съветът прие Решение 98/743/ЕО за състава на Икономическия и финансов комитет [2].(3) На 31 декември 1998 г. Съветът прие Решение 1999/8/ЕО за устава на Икономическия и финансов комитет [3]; този устав определяше функциите на комитета до този момент.(4) В резултат на решението, взето от държавните и правителствените ръководители на срещата на Европейския съвет, проведена през декември 2002 г. в Копенхаген, десет нови държави подписаха на 16 април 2003 г. Договор за присъединяване към Европейския съюз, като се очаква те да се присъединят на 1 май 2004 г.(5) Икономическият и финансов комитет следва да продължи да работи ефективно след разширяването.(6) Важно е да се запазят елементите, които са допринесли за ефективността на комитета.(7) Това изисква да бъдат коригирани правилата за работа на комитета.(8) Коригирането се отнася до участието на експерти от централните банки; важно е да продължат да се използват техният опит и аналитичните им виждания по въпроси, за които носят отговорност.(9) Следователно уставът на Икономическия и финансов комитет следва да бъде преразгледан,РЕШИ:Член 1Уставът на Икономическия и финансов комитет, както е определен в приложението към Решение 1999/8/ЕО, се заменя с текста, определен в приложението към настоящото решение.Член 2Настоящото решение се публикува в Официален вестник на Европейския съюз.То влиза в сила от 1 юли 2003 г.Съставено в Люксембург на 18 юни 2003 година.За СъветаПредседателG. Drys[1] Становище от 21 май 2003 г. (все още непубликувано в Официален вестник).[2] ОВ L 358, 31.12.1998 г., стр. 109.[3] ОВ L 5, 9.1.1999 г., стр. 71.--------------------------------------------------20030618ПРИЛОЖЕНИЕ"20030618"ПРИЛОЖЕНИЕУСТАВ НА ИКОНОМИЧЕСКИЯ И ФИНАНСОВ КОМИТЕТЧлен 1Икономическият и финансов комитет (Комитетът) изпълнява задачите, описани в член 114, параграфи 2 и 4 от Договора за създаване на Европейската общност.Член 2Комитетът може, inter alia:- да бъде консултиран по процедурата, водеща до решения относно валутния механизъм на третия етап на Икономическия и паричен съюз,- без да се засягат разпоредбите на член 207 от Договора, да подготвя докладите на Съвета за промените във валутния курс на еурото,- да осигурява рамката, в която може да бъде подготвен и продължен диалогът между Съвета и Европейската централна банка (ЕЦБ) на ниво висши ръководители на министерства, национални централни банки, Комисията и ЕЦБ.Член 3При изпълнението на своите задължения членовете на Комитета и техните заместници се ръководят от общия интерес на Общността.Член 4Комитетът провежда заседанията си в два състава: членовете, избрани от публичните администрации, националните централни банки, Комисията и ЕЦБ, или членовете на публичните администрации, Комисията и ЕЦБ. Комитетът в пълния си състав редовно актуализира списъка с въпроси, във връзка с които членовете от националната централна банка се очаква да присъстват на заседанията.Член 5Становища, доклади или съобщения се приемат с мнозинство от членовете, ако се изисква гласуване. Всеки член на Комитета разполага с един глас. Когато се дава консултация или становище по въпроси, по които Съветът впоследствие може да вземе решение, членовете от централните банки, когато присъстват, както и Комисията, могат да участват пълноправно в дискусиите, но не участват в гласуването. Комитетът също така докладва за мнението на малцинството и за особените мнения, изказани в хода на дискусията.Член 6Комитетът избира с мнозинство председател от своите членове за срок от две години. Двугодишният мандат може да бъде подновен. Председателят се избира измежду членовете, които са висши служители в националните публични администрации. Председателят може да делегира правото си на глас на своя заместник.Член 7В случай на невъзможност да изпълнява своите задължения, председателят се замества от заместник-председателя на Комитета, който се избира съгласно същите правила.Член 8Освен ако Комитетът не реши друго, заместниците могат да присъстват на заседанията. Заместниците не гласуват. Освен ако Комитетът не реши друго, те не вземат участие в дискусиите.Член, който няма възможност да присъства на заседание на Комитета, може да делегира своите функции на един от заместниците. Той/тя може също така да ги делегира на друг член. Председателят и секретарят трябва да бъдат уведомени писмено преди заседанието. При наличието на изключителни обстоятелства председателят може да разпореди друго.Член 9Комитетът може да възложи проучването на определени въпроси на заместниците, на подкомитети или на работни групи. В такива случаи председателството се поема от член или заместник-член на Комитета, назначен от Комитета. Членовете на Комитета, техните заместници и подкомитетите или работните групи към него могат да се обръщат към експерти за съдействие.Член 10Комитетът се свиква от председателя по негова/нейна собствена инициатива или по искане на Съвета, на Комисията или на най-малко четирима от членовете на Комитета.Член 11Като правило председателят представлява Комитета; в частност, председателят може да бъде упълномощен от Комитета да докладва за дискусиите и да прави устни коментари по становища и съобщения, изготвени от Комитета. Председателят носи отговорност за поддържане на отношенията на Комитета с Европейския парламент.Член 12Дейността на Комитета е поверителна. Същото правило се прилага и към дейността на заместниците, подкомитетите или работните групи.Член 13Комитетът се подпомага от секретариат под ръководството на секретар. Секретарят и необходимият за секретариата персонал се назначават от Комисията. Секретарят се назначава от Комисията след консултации с Комитета. Секретарят и неговият/нейният персонал се ръководят от указанията на Комитета, когато изпълняват своите задължения по отношение на Комитета.Разходите на Комитета се включват в бюджета на Комисията.Член 14Комитетът приема свой процедурен правилник.""--------------------------------------------------


title: Решение на Съвета от 2 април 1990 година за приемане от Европейската икономическа общност на Решението-препоръка на ОИСР относно контрола на трансграничното движение на опасни отпадъци

text:
               11/ 06

               BG

               Официален вестник на Европейския съюз

               39

         31990D0170

               L 092/52

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 2 април 1990 година
   за приемане от Европейската икономическа общност на Решението-препоръка на ОИСР относно контрола на трансграничното движение на опасни отпадъци
   (90/170/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 130т от него,
   като взе предвид предложението на Комисията,
   като взе предвид становището на Европейския парламент (1),
   като взе предвид становището на Икономическия и социален комитет (2),
   като има предвид, че Комитетът по околна среда на Организацията за икономическо сътрудничество и развитие (ОИСР) предостави на Съвета на тази организация проекторешение-препоръка, с което препоръчва, inter alia, ратифицирането и своевременното прилагане на Базелската конвенция за контрол на трансграничното движение на опасни отпадъци и тяхното унищожаване, подписана на 22 март 1989 г. от някои държави-членки на ОИСР и от Общността;
   като има предвид, че това решение-препоръка цели, inter alia, да задължи държавите-членки да засилят контрола върху трансграничното движение на опасни отпадъци;
   като има предвид, че част от обхвата на Базелската конвенция и на споменатото решение-препоръка е от компетенцията на Общността;
   като има предвид, че Общността трябва да одобри споменатото решение-препоръка на предстоящата среща на Съвета на ОИСР,
   РЕШИ:
   Член единствен
   Решението-препоръка на Съвета на ОИСР относно контрола на трансграничното движение на опасни отпадъци се одобрява от името на Европейската икономическа общност, що се отнася до въпросите от нейната компетентност.
   Текстът на решението-препоръка на ОИСР е приложен към настоящото решение.

      Съставено в Люксембург на 2 април 1990 година.

            За Съвета

            Председател

         G. COLLINS

      (1)  ОВ C 68, 19.3.1990 г.

      (2)  Становище от 28 февруари 1990 г. (все още непубликувано в Официален вестник).
   ПРИЛОЖЕНИЕ
   ПРОЕКТОПРЕПОРЪКА НА СЪВЕТА ОТНОСНО КОНТРОЛА НА ТРАНСГРАНИЧНОТО ДВИЖЕНИЕ НА ОПАСНИ ОТПАДЪЦИ
   СЪВЕТЪТ,
   като взе предвид член 5, букви а) и б) от Конвенцията за Организацията за икономическо сътрудничество и развитие (ОИСР) от 14 декември 1960 г.,
   като взе предвид Решението и Препоръката на Съвета от 1 февруари 1984 г. относно трансграничното движение на опасни отпадъци (С(83) 180 окончателен),
   като взе предвид Решението-препоръка на Съвета от 5 юни 1986 г. относно износа на опасни отпадъци от района на ОИСР (С(86) 64 окончателен),
   като взе предвид Решението на Съвета от 27 май 1988 г. относно трансграничното движение на опасни отпадъци (С(88) 90 окончателен),
   като взе предвид Конвенцията за контрол на трансграничното движение на опасни отпадъци и тяхното унищожаване, приета в Базел на 22 март 1989 г.,
   като взе предвид Резолюция № 4 към Заключителния акт на Конференцията на пълномощниците за глобалната конвенция за контрол на трансграничното движение на опасни отпадъци, относно отговорността на държавите за прилагане на Базелската конвенция,
   като приветства усилията в световен мащаб за установяване на система за контрол на трансграничното движение на опасни отпадъци;
   като има предвид, че възможно най-бързо трябва да се вземат мерки за изпълнение на принципите, заложени в гореизброените инструменти;
   По предложение на Комитета за околна среда:

               I.

               РЕШИ, че, без това да засяга разпоредбите на параграф I от Решение-препоръка С(86) 64 окончателен, държавите-членки ще предприемат необходимите стъпки, за да забранят износа на опасни отпадъци към всички държави, които са забранили вноса на такива отпадъци за разполагането им на тяхна територия;

               II.

               ПРЕПОРЪЧВА държавите-членки да предприемат необходимите стъпки, за да подпишат и ратифицират Базелската конвенция в най-кратък срок, съобразно техните национални процедури;

               III.

               ПРЕПОРЪЧВА държавите-членки да предприемат необходимите стъпки, за да предоставят техническа помощ и обучение в областта на управлението на отпадъци на държавите, които имат нужда от такава помощ;

               IV.

               ПРЕПОРЪЧВА държавите-членки да продължат сътрудничеството за хармонизиране на системите за уведомяване и процедурите за контрол на трансграничното движение на опасни отпадъци.


title: Решение (ЕС) 2015/1010 на Съвета от 18 ноември 2014 година за подписване и временно прилагане на протокол към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, за да се вземе предвид присъединяването на Република България и на Румъния към Европейския съюз

text:
               27.6.2015

               BG

               Официален вестник на Европейския съюз

               L 162/1

         РЕШЕНИЕ (ЕС) 2015/1010 НА СЪВЕТА
   от 18 ноември 2014 година
   за подписване и временно прилагане на протокол към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, за да се вземе предвид присъединяването на Република България и на Румъния към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за за функционирането на Европейския съюз, и по-специално член 217 във връзка с член 218, параграф 5,
   като взе предвид Акта за присъединяване от 2005 г., и по-специално член 6, параграф 2 от него,
   като взе предвид предложението на Европейската комисия,
   като има предвид, че:

               (1)

               На 23 октомври 2006 г. Съветът упълномощи Комисията да договори от името на Европейската общност и на нейните държави членки протоколи за изменение на споразуменията между Европейската общност и на нейните държави членки и трети държави, а именно Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна (1), за да се вземе предвид присъединяването на Република България и на Румъния към Европейския съюз.

               (2)

               Впоследствие преговорите с Република Ливан приключиха.

               (3)

               Член 8, параграф 2 от протокола към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, за да се вземе предвид присъединяването на Република България и на Румъния към Европейския съюз (наричан по-нататък „протоколът“), предвижда временно прилагане на протокола преди влизането му в сила.

               (4)

               Следователно протоколът следва да бъде подписан и да се прилага временно до приключване на процедурите по сключването му,

         ПРИЕ СЛЕДНОТО РЕШЕНИЕ:
   Член 1
   Подписването на протокола към Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, за да се вземе предвид присъединяването на Република България и на Румъния към Европейския съюз се разрешава от името на Съюза и неговите държави членки при условие на сключването на посочения протокол.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лицето/лицата, упълномощено/и да подпише(ат) протокола от името на Съюза и неговите държави членки.
   Член 3
   При спазване на условията за реципрочност протоколът се прилага временно считано от предвидената в него дата, до приключване на процедурите по сключването му.
   Член 4
   Настоящото решение влиза в сила в деня на приемането му.

      Съставено в Брюксел на 18 ноември 2014 година.

            За Съвета

            Председател

         S. GOZI

      (1)  ОВ L 143, 30.5.2006 г., стр. 2.